CELEX: 32007R0328
Language: bg
Date: 2007-03-27 00:00:00
Title: Регламент (ЕО) № 328/2007 на Комисията от 27 март 2007 година за дерогация за 2007 г. от Регламенти (ЕО) № 596/2004 и (ЕО) № 633/2004 по отношение на датите на издаване на лицензии за износ в секторите на яйцата и птичето месо

28.3.2007   
            
            
               BG
            
            
               Официален вестник на Европейския съюз
            
            
               L 87/7
            
         
      РЕГЛАМЕНТ (ЕО) № 328/2007 НА КОМИСИЯТА
   
   от 27 март 2007 година
   за дерогация за 2007 г. от Регламенти (ЕО) № 596/2004 и (ЕО) № 633/2004 по отношение на датите на издаване на лицензии за износ в секторите на яйцата и птичето месо
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 3, параграф 2 от него,
   като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (2), и по-специално член 3, параграф 2 от него,
   като има предвид, че:
   
               (1)
            
            
               В член 3, параграф 3 от Регламент (ЕО) № 596/2004 на Комисията (3) и в член 3, параграф 3 от Регламент (ЕО) № 633/2004 на Комисията (4), относно подробните правила за прилагане на режима за лицензиите за износ съответно на яйца и птиче месо, се предвижда лицензиите да бъдат издавани в срядата след седмицата, в която са подадени заявленията за лицензии, при условие че Комисията не е предприела специфични мерки през този период.
            
         
               (2)
            
            
               Във връзка с официалните празници през 2007 г. и нередовното публикуване на Официален вестник на Европейския съюз по време на тези празници, периодът между подаването на заявленията и деня на издаването на лицензиите е прекалено кратък, за да се гарантира доброто управление на пазара. Следователно има основания този период да бъде удължен.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по птичето месо и яйцата,
            
         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 3, параграф 3 от Регламент (ЕО) № 596/2004 и член 3, параграф 3 от Регламент (ЕО) № 633/2004 за 2007 г. лицензиите ще бъдат издавани на датите, посочени в приложението към настоящия регламент.
   Посочената дерогация се прилага, при условие че преди посочените дати на издаване не е взета нито една от специфичните мерки, предвидени в член 3, параграф 4 от Регламент (ЕО) № 596/2004 и в член 3, параграф 4 от Регламент (ЕО) № 633/2004.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 март 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  OВ L 282, 1.11.1975 г., стр. 49. Регламент, последно изменен с Регламент (ЕО) № 679/2006 (ОВ L 119, 4.5.2006 г., стр. 1).
   
      (2)  OВ L 282, 1.11.1975 г., стр. 77. Регламент, последно изменен с Регламент (ЕО) № 679/2006.
   
      (3)  OВ L 94, 31.3.2004 г., стр. 33. Регламент, изменен с Регламент (ЕО) № 1713/2006 (ОВ L 321, 26.11.2006 г., стр. 11).
   
      (4)  OВ L 100, 6.4.2004 г., стр. 8. Регламент, изменен с Регламент (ЕО) № 1713/2006.
   
      ПРИЛОЖЕНИЕ
      
                  Период на подаване на заявленията за лицензии
               
               
                  Дата на издаване
               
            
                  от 2 до 6 април 2007 г.
               
               
                  12 април 2007 г.
               
            
                  от 23 до 27 април 2007 г.
               
               
                  3 май 2007 г.
               
            
                  от 30 април до 4 май 2007 г.
               
               
                  10 май 2007 г.
               
            
                  от 21 до 25 май 2007 г.
               
               
                  31 май 2007 г.
               
            
                  от 6 до 10 август 2007 г.
               
               
                  16 август 2007 г.
               
            
                  от 17 до 21 декември 2007 г.
               
               
                  28 декември 2007 г.
               
            
                  от 24 до 28 декември 2007 г.
               
               
                  4 януари 2008 г.